open-index/open-wikipedia-markdown huggingface dataset:
Gruzijsko-osetijski sukob

**Gruzijsko-osetijski sukob** je naziv za sukob vezan uz sporni politički i međunarodnopravni status Južne Osetije, područja koje formalno (*[[de iure]]*) pripada Gruziji, a stvarno (*[[de facto]]*) se nalazi pod vlašću samoproglašene uglavnom međunarodno nepriznate Republike Južne Osetije. Svoje korijene ima u etničkim sukobima koji su izbili 1989. godine neposredno pred početak raspada Sovjetskog Saveza, pri čemu su Oseti, koji su činili većinsko stanovništvo Južnoosetijske autonomne oblasti u sovjetskoj Gruziji, zahtijevali nezavisnost i/li priključenje Sjevernoj Osetiji koja se nalazila u sastavu Ruske SFSR, a čemu se protivilo kako manjinsko gruzijsko stanovništvo u samoj Južnoj Osetiji, tako i gruzijske vlasti kojima su tada počeli dominirati radikalni gruzijski nacionalisti. Ti su sukobi 1991. godine počeli dobivati oružanu komponentu i svoju kulminaciju 1991. godine dobili u Prvom južnoosetijskom ratu koji je okončan sporazumom o primirju uz posredovanje Rusije, koja je između zaraćenih strana postavila vlastite mirovne snage. Iako je Rusija odbila priznati samoproglašenu nezavisnost Južne Osetije te formalno podržavala teritorijalni integritet Gruzije, sukob se smatrao zamrznutim. Ponovno je eskalirao 2008. kada je prozapadni gruzijski predjednik Mihail Saakašvili pokrenuo vojnu akciju sa ciljem da Južnu Osetije vrati pod gruzijsku vlast; ona je izazvala rusku vojnu intervenciju u kojoj su gruzijske snage poražene. Rusija je nedugo nakon toga priznala nezavisnost Južne Osetije, ali joj se u tome nisu priključile druge zemlje, sa izuzetkom Nikaragve, Venezuele, Naurua i Tuvalua.

## Povezano
*Inguško-osetski sukob
Prime Cut

***Prime Cut*** (), u Jugoslaviji prikazan pod naslovom ***Lav među gangsterima***, je američki gangsterski film snimljen 1972. godine u režiji Michaela Ritchieja. Protagonist, koga tumači Lee Marvin, je "izvršilac" koga je irska mafija iz Chicaga poslala u Kansas City kako bi od tamošnjeg poslovnog čovjeka i lokalnog moćnika (čiji lik tumači Gene Hackman) "prijateljski uvjerila" da im se počne plaćati zaštitu. Radnja prikazuje kako on otkriva da tamošnja klaonica služi kao paravan za kriminalne djelatnosti, koje uključuju prodaju maloljetnica kao seksualnog roblja na stočnim sajmovima.

Usprkos impresivne glumačke postave, gdje se veteranima na vrhuncu karijere kao što su Marvin i Hackman priključila i mlada Sissy Spacek u svojoj prvoj mainstream ulozi, relativno uglednog režisera i autora muzike, *Prime Cut* je sa vremenom postao jedan od opskurnijih naslova svog doba. To se ponekad tumači time da je, koristeći kolaps dotadašnjih cenzorskih standarda imao za kasnije doba prilično eksplicitan sadržaj, bilo da je riječ o nasilju (a što uključuje scene u kojima se od ubijenih žrtava prave kobasice), bilo o golotinji (što uključuje i Spacek). Zbog toga se *Prime Cut* često znalo kritizirati kao eksploatacijski film, iako je Ritchie u njemu napravio nekoliko impresivnih akcijskih scena, prije svega onih u kojima se odaje počast Hitchcockovom klasičnom trileru *[[Sjever-Sjeverozapad (film)|Sjever-Sjeverozapad]]*. Historičarima je film zanimljiv i zbog toga što u njemu protagonist koristi automat Smith & Wesson M76, model koji zbog svoje rijetkosti uživa izuzetnu vrijednost među kolekcionarima vatrenog oružja. Dvije decenije kasnije je David Webb Peoples, scenarist Oscarom nagrađenog vesterna *[[Unforgiven]]*, scenu završnog obračuna, gdje glavnog negativca također tumači Hackman, napisao velikim dijelom po uzoru na sličnu scenu u *Prime Cut*.

Kada je početkom 1980-ih *Prime Cut* tadašnja Radiotelevizija Sarajevo bila prikazala na programu JRT-a, dio tadašnjih gledalaca je izrazio svoje nezadovoljstvo smatrajući eksplicitno nasilje "previše uznemirujućim" i neprimjerenim za javno prikazivanje.

## Uloge
*Lee Marvin - Nick Devlin
*Gene Hackman - Mary Ann
*Angel Tompkins - Clarabelle
*Gregory Walcott - Weenie
*Sissy Spacek - Poppy
*Janit Baldwin - Violet
*William Morey - Shay
*Clint Ellison - Delaney
*Howard Platt - Shaughnessy
*Les Lannom - O'Brien
*Eddie Egan - Jake
*Therese Reinsch - Jakeova djevojka
*Bob Wilson - Reaper Driver
*Gordon Signer - Brockman
*Gladys Watson - Mljekarica
*Wayne Savagne - Pjegavo lice

## Vanjske veze
* 
*
Jezikolomka

**Jezikolomka**, fraza oblikovana tako da bude teška za pravilan izgovor, obično u upotrebi kao tip govorne (ili pjevane) igre riječi. Neke jezikolomke proizvode humorističan (ili vulgarno humorističan) rezultat pri pogrešnu izgovoru, dok druge jednostavno počivaju na konfuziji i pogreškama govornika kao svojoj zabavnoj vrijednosti. Primjeri jezikolomaka su:

* Igla igra igru igle
* Na vrh brda vrba mrda
* Petar Petru plete petlju
* Ture bure gura, bula bure valja, bolje ture bure gura nego bula bure valja
* Škaf-škaf škafiškafnjak
* Na štriku se suši šareni školski škotski šosić
* Sjedi baba kraj potoka, mjeri vodu jel duboka, dva duboka, tri široka, veća voda od potoka
* Miš niz pušku, miš uz pušku
* Pop kopa prokop-prokop kopa pop
* Vuk magare na plot nagonio, jadni mago noge polomio
* Riba ribi grize rep
* Šuplje klupko-šupljoklupko
* Otorinolaringologija
* Trči trči trčuljak, visi visi visuljak, Boga moli trčuljak da opadne visuljak
* Kralj Karlo i kraljica Klara su krali klarinet.
* Svraka svraku preskakala, svaka svraka skaka na dva kraka.
* Uz kruščić niz kruščić.
* Usiriše li ti se sir?
* Pitala metla metlu, gdje je metla metlu. Metla metla metlu iza vrata.
* Medo medi ne da meda, ne da medo medi meda.
* Tri tigra, tri tigrice, tri tigrića.
* Šaš se suši, suši se šaš.
* Šiška šiškama šiša šiške.
* Jare lajalo i prolajalo.
* Na kantaru katran, kantar mjeri katran.
* Brsti bršljan brdska koza, jarac jare jarkom voza.
* Pekar peče pite u peći.
* Grk sa grma mrko gledi. Mrk je Grk, i brk mu mrk.
* Kad misliše na te, razveseliše li te?
* Odosmo u kotlokrpa, kad kotlokrp kotle krpi sa svojih devet kotlokrpica, a stara im kotlokrpovka kotlokrpavim kotlovima vodu nosi.
* Četiri čavčića na čunčiću čučeći cijuču.

## Povezano

* aliteracija
* kalambur
* malapropizam
* spunerizam
Jovan Štokovac

**Jovan Štokovac Džoja** (Peroj, kod Pule, 2. mart 1922 – 14. jul 1992), učesnik Narodnooslobodilačke borbe, general-major JNA i narodni heroj Jugoslavije.

## Biografija
Rođen je 2. marta 1922. godine u Peroju kod Pule. Do 1941. godine bio je metalski radnik. Živeo je u Sremskoj Mitrovici i do rata se bavio metalskim zanatom. Kao metalac, došao je u dodir s naprednim radničkim pokretom, kome se pridružio vrlo rano. Strojobravarski zanat naučio je, 1936. godine, u Sremskoj Mitrovici. Neposredno pred rat 1941. godine, postao je član Komunističke partije Jugoslavije (KPJ).

### Narodnooslobodilačka borba
Narodnooslobodilačkom pokretu se pridružio 1941. godine. Bio je jedan od prvih fruškogorskih partizana. U toku rata bio je član Okružnog komiteta SKOJ-a za Srem, a zatim politički komesar čete u Bosanskom partizanskom odredu, pomoćnik političkog komesara bataljona u Sremskom partizanskom odredu Treće operativne zone Hrvatske, politički komesar Trećeg bataljona Prve vojvođanske brigade, pomoćnik političkog komesara i komesar Prve vojvođanske brigade.

Desetina kojom je rukovodio je u prvim partizanskim akcijama uspešno izvršila postavljeni zadatak i uništila ustašku patrolu od šest do sedam ljudi. Kao politički komesar bataljona, bio je zaslužan što je do tada najslabiji Treći bataljon Prve vojvođanske brigade postao najborbeniji, s najvećim brojem dobrih bombaša i puškomitraljezaca. Posebno se istakao u borbi s Nemcima i ustašama, koji su tenkovima i avionima nastojali da deblokiraju garnizon u Brčkom. Tada je uspeo da, zajedno sa svojim bataljonom, zadrži deset puta jačeg neprijatelja. Decembra 1943. godine, u napadu na Tuzlu, njegov bataljon, već poznat kao pouzdan, dobio je najteži zadatak. I pored velikih gubitaka, bataljon je izdržao borbu do kraja.

Kao politički komesar brigade, učestvovao je u gotovo svim njenim akcijama. U borbi na Zajednicama, u istočnoj Bosni, njegova brigada je uništila više od petsto gestapovaca, zaplenila osam topova i velike količine ratnog materijala. Godine 1944, u maršu s terena oko reke Bosne u Crnu Goru, u uslovima kada su borci umirali od gladi, Prva brigada je zadavala teške udarce neprijatelju. Posle prelaska puta Kalinovik-Foča i prilikom spuštanja na Sutjesku, njegova brigada je dobila zadatak da zaposedne Veternik i osigura pokret korpusa preko Sutjeske na Mrkaljklade. Tada je bio na najisturenijem položaj i vlastitim primerom podsticao borce na borbu. Položaj je, s poslednjim borcima, napustio tek posle izvršenog zadatka. Istakao se i u nizu drugih borbi među kojima su one na Makišu i Ćukarici, u Sremu kod Rume i Mitrovice i u Baranji.

### Posleratni period
Nakon oslobođenja, obavljao je dužnosti političkog komesara divizije, načelnika štaba korpusa i ostale dužnosti. Višu vojnu akademiju JNA završio je 1957. godine. Bio je i pokrajinski sekretar za narodnu odbranu SAP Vojvodine. Imao je čin general-potpukovnika JNA.

Umro je 14. jula 1992. godine.

## Odlikovanja
Nosilac je Partizanske spomenice 1941. i više drugih jugoslovenskih odlikovanja. Ordenom narodnog heroja odlikovan je 5. jula 1952. godine.

## Literatura

*
Buri i Englezi

**Buri i Englezi** je kratka pripovijetka Stevana Sremca u kojoj na humorističan način, prema stvarnom događaju tj. zgodi za koju je čuo, govori o simpatijama Srba njegova vremena (1899.) prema Burima, koji si se čvrsto suprotstavili grebežljivom osvajačkom nasrtaju Engleza tj. Britanskog Carstva na ovu južnoafričku zemlju.

Već u prvom odlomku pripovjetke, Buri su poistovjećeni sa Srbima, a Turci s Englezima.

Pripovjetka također uspješno prenosi slikovit život kafane onoga vremena, ali i odnos supružnika, kao i roditelja i djece.
 
## Literatura
*D(imitrije). Vučenov: Stevan Sremac, u: Sremac: Izabrane pripovijetke, Zagreb-Beograd, 1949., str. 207-216

## Vanjske veze
*Stevan Sremac: Buri i Enlazi - audio knjiga
Panzerhaubitze 2000

**Panzerhaubitze 2000** ili skraćeno **PzH 2000** je njemačka 155&nbsp;mm samohodna haubica koju su razvile Krauss-Maffei Wegmann (KMW) i Rheinmetall za potrebe njemačke vojske. PzH 2000 je jedan od najmodernijih i najboljih artiljerijskih sustava. Ima veliku brzinu paljbe; može ispucati tri granate za 9 sekundi, deset granata za 56 sekundi i može ispucavati od 10 do 13 granata u minuti.

## Zemlje posjednici vozila

* - 24 komada
* - 70 komada
* - 57 komada
* - 154 komada (185 prije prodaje 15 komada Hrvatskoj i 16 komada Litvi.)                                                           
* - 15 (3 za rezervne dijelove i 1 za uvježbavanje) Isporučeno: 2015. godine.
* - 16 (3 za rezervne dijelove i 1 za uvježbavanje i 1 za uvježbavanje pucanja). Rok isporuke: 2015 - 2019. godine.

## Izvori
*Službene stranice proizvođača 
*Army-tehnology.com 
*Ostali podatci o vozilu
Žena i muškarac (film)

***Žena i muškarac*** (, translit.&nbsp;Imra'ah wa ragoul) je egipatski igrani film snimljen 1971. godine u režiji Houssama Eddinea Mostafe. Po žanru je drama, a protagonist, koga tumači Rushdy Abaza je radnik u kamenolomu. Radnja prikazuje kako će ga strast koju osjeća prema supruzi svog rođaka (a koju tumači Nahed Sherif) natjerati na zločin.

## Reference

## Vanjske veze
*
*Profil na stranici elcinema.com
Mira (film)

***Mira*** je nizozemsko-belgijski igrani film snimljen 1971. u režiji Fonda Rademakersa. Predstavlja adaptaciju romana *De teleurgang van den Waterhoek* flamanskog pisca Stijna Streuvelsa, koji je Rademakersu lično predložio njegovu ekranizaciju neposredno pred svoju smrt 1969. godine. Radnja je smještena u Waterhoek, flandrijsko selo u čijoj okolici vlasti planiraju izgraditi most preko rijeke Scheldt, a što izaziva burne reakcije, pa i otpor žitelja, uvjerenih da će biti ugrožen njihov tradicionaln način život. Naslovna protagonistica, čiji lik tumači Willeke van Ammelroy, je svojeglava djevojka koja se odbija svrstati na bilo čiju stranu, i svoju nezavisnost demonstrira tako što spava kako s vođom seljaka koje se protive mostu, tako i sa njegovim glavnim inženjerom. Van Ammelroy, kojoj je to bio cjelovečernji filmski debi, je za potrebe filma pristala snimiti eksplicitne erotske scene, ali pod uvjetom da se u završenom filmu ne vide njene pubične dlačice; na samoj je premijeri, na svoje veliko iznenađenje, vidjela da je Rademarks sporne scene zadržao. Tako stvoreni publicitet joj je, međutim, pomogao da postane jedna od velikih zvijezda nizozemske kinamtografije 1970-ih.

## Uloge
* Willeke van Ammelrooy: Mira
* Jan Decleir: Lander
* Carlos van Lanckere: Deken Broeke
* Luc Ponette: Maurice Rondeau
* Roger Bolders: Sieper
* Mart Gevers: Manse
* Freek de Jonge: Treute
* Charles Janssens: Snoek
* Josephine van Gasteren: Moeder van Maurice
* Fons Rademakers: Notaris
* Romain Deconinck
* Ann Petersen
* Ward de Ravet
* Bert André

## Vanjske veze
*
Reshma Aur Shera

***Reshma Aur Shera*** () je indijski igrani film snimljen 1971. godine na hindiju u režiji Sunila Dutta. Po žanru predstavlja mješavinu melodrame i kriminalističkog filma, a kao inspiracija je poslužila Shakespeareova tragedija *[[Romeo i Julija]]*. Radnja je smještena u Rajasthan, a naslovni protagonisti, koje tumače Waheeda Rehman i Sunil Dutt, su djevojka i mladić koji se vole usprkos pripadnosti zavađenim klanovima, te čija će ljubavna veza pokrenuti novi ciklus krvoprolića. *Reshma Aur Shera* je dobio pohvale među stranom kritkom, te postao službeni indijski kandidat za Oscar za najbolji strani film.

## Uloge
* Waheeda Rehman .... Reshma
* Sunil Dutt .... Shera
* Raakhee .... Gopalova supruga
* Amitabh Bachchan ..... Chotu (Sherin brat)
* Vinod Khanna .... Vijay (Sherin brat)
* Ranjeet .... Gopal (Reshmin brat)
* Jayant .... Sagat Singh (Sherin otac)
* K. N. Singh .... Chaudhary (Reshmin otac)
* Amrish Puri .... Rehmat Khan
* Sanjay Dutt .... Qawali pjevač (dijete umjetnik)
* Naval Kumar .... Jagat Singh (Sherin brat)

## Reference

## Vanjske veze
*
The Poseidon Adventure (roman)

***The Poseidon Adventure*** () je roman američkog književnika Paula Gallicoa objavljen 1969. godine. Inspiraciju za roman je pružio incident koji se krajem 1942. zbio na putovanju britanskog luksuznog prekooceanskog putničkog broda *[[RMS Queen Mary]]*, koji je umalo bio potopljen čudovišnim valom na Atlantskom oceanu. Radnja romana se događa na fiktivnom luksuznom prekooceanskom brodu *[[Poseidon (fiktivni brod)|S.S. Poseidon]]* koji za vrijeme božićnog krstarenja Atlantikom bude prevrnut u iznenada stvorenom cunamiju. Protagonisti su mala grupa preživjelih, na čelu sa nonkonformističkim svećenikom vlč. Frankom Scottom koja se, našavši se na prevrnutom brodu, nastoji dočepati njegovog dna, odnosno probiti se na površinu prije nego što brod potone, a oni sami ostanu bez hrane, vode i kisika.

*The Poseidon Adventure* nije izazvao neku naročitu pažnju niti pohvale od strane književnih kritičara, ali ga je zato odlučio ekranizirati Irwin Allen, televizijski producent poznat po nizu hitova 1960-ih. Zahvaljujući njemu je 1972. snimljen istoimeni film koji je postao jedan od najvećih hitova godine te dobio brojen pohvale, a na kraju pokrenuo i hollywoodski trend niza uspješnih filmova katastrofe. Gallico je na Allenov zahtjev napisao nastavak pod naslovom *Beyond the Posedion Adventure*, koji će biti posthumno objavljen, a a čija se radnja, međutim, više naslanja na film, nego na sam roman, i koji će također biti ekraniziran kao istoimeni, iako daleko manje uspješni film.

Godine 2005. je Gallicov roman ekraniziran u obliku istoimenog televizijskog filma, a godinu dana kasnije u obliku filma *[[Poseidon (film)|Poseidon]]* koji je doživio komercijalni neuspjeh.

## Vanjske veze
*  Online review of ''The Poseidon Adventure'' by A. Bertram Chandler, writer and shipmaster
Remparts d'argile

***Remparts d'argile*** () je francuski igrani film snimljen 1970. godine u režiji Jean-Louisa Bertucellija. Radnja se događa 1960-ih u zabačenom tuniskom gradiću gdje radnici u lokalnom rudniku soli organiziraju štrajk, a na što vlasti reagiraju slanjem vojske. Protagonistica, čiji lik tumači marokanska glumica Leila Shenna, je mlada žena koja odluči pomoći štrajkašima sabotirajući vojnike, a koja se pri tome transformira, nastojeći se osloboditi tradicionalnog patrijarhalnih shvaćanja. *Remparts d'argile*, sniman na lokacijama u Alžiru i koristio stil blizak cinema veriteu, se naslanjao na tada u evropskim kinematografijam popularan trend politički angažiranih ostvarenja, odnosno kroz lik glavne protagonistice nastojao sa ljevičarskih pozicija promovirati društvene reforme u novostvorenim nezavisnim državama Trećeg svijeta.

## Uloge
* Leila Shenna : Jeune femme
* Jean-Louis Trintignant : Entrepreneur

## Vanjske veze
*
The Mechanic (film, 1972)

***The Mechanic*** (), u Jugoslaviji prikazan pod naslovom ***Plaćeni ubica***, je američki kriminalistički film snimljen 1972. godine u režiji Michaela Winnera. Naslovni protagonist, koga tumači Charles Bronson, je vrhunski profesionalni ubica čija je specijalnost u tome da svaku od likvidacija obavi tako da ona izgleda kao nesretan slučaj, pri čemu kao jedna od žrtava bude i njegov dugogodišnji mentor i prijatelj (čiji lik tumači Keenan Wynn). Radnja prikazuje kako, mučen, grižnjom savjesti i egzistencijalnom krizom, odlučuje njegovog mladog sina (čiji lik tumači Jan-Michael Vincent) uzeti kao svog pomoćnika i naučiti ga svojim vještinama.

*The Mechanic* je originalno trebao režirati Monte Hellman, autor poznat po *[[acid western]]ima*, a scenario, koji je bio napisao ugledni Lewis John Carlino, je originalno odnos dvoje glavnih likova opisao kao homoseksualnu vezu. Međutim, kada se ispostavilo da je zbog homoseksualnosti nijedan od uglednih glumaca kojima je ponuđena naslovna uloga, uključujući Georgea C. Scotta ne želi prihvatiti, Carlino je bio prisiljen scenario promijeniti i odnos dva lika učiniti konvencionalnim. Glavnu je ulogu na kraju uzeo Bronson, koji je tada uživao vrhunac popularnosti, te je kao režisera uspio progurati Winnera, sa kojim je nedugo prije toga snimio vestern *[[Chato's Land]]*, i sa kojim će tokom sljedeće dvije decenije ostvariti dugu i plodnu suradnju. U filmu se također u maloj ulozi prostitutke koju protagonist iznajmljuje da mu glumi "ozbiljnu" djevojku našla i Bronsonova supruga Jill Ireland, sa kojom će također često nastupati u filmovima.

*The Mechanic* nije dobio previše dobre kritike, a što se najčešće tumačilo time da je njegov ozbiljan i mračan ton, kao i inzistiranje na realizmu - koji se najbolje vidi u početnoj sceni likvidacije, gdje protagonist metodički i strpljivo za nju izvodi pripreme i tokom koje se u prvih 16 minuta filma ne izgovori ni jedna jedina riječ -  kompromitirano u drugom dijelu filma, koji sadrži mnogo konvencionalniji žanrovski sadržaj, uključujući akcijske scene spektakularnih obračuna vatrenim oružjem kao i potjere motociklima. Usprkos toga, jednostavna ali efektna završnica je *The Mechanic* učinila jednim od najpoznatijih filmova u Bronsonovoj bogatoj filmografiji.

Godine 1995. je akcijski film *[[Assassins (film)|Assasins]]* sa Sylvesterom Stalloneom i Antonijom Banderasom zbog sličnosti dijela radnje i likova ponekad nazivan njegovim "neslužbenim" remakeom. Godine 2011. je redovni remake napravljen u obliku istoimenog filma gdje je naslovni lik tumačio Jason Statham, a koji je 2016. godine dobio nastavak pod naslovom **.

## Uloge
* Charles Bronson ... Arthur Bishop
* Jan-Michael Vincent ... Steve McKenna
* Keenan Wynn ... Harry McKenna
* Jill Ireland ... Djevojka
* Linda Ridgeway ... Louise
* Frank Dekova ... Čovjek
* James Davidson ... Pripravnik
* Lindsey Crosby ... Policajac
* Steve Vinovich ... Gost na zabavi
* Takayuki Kubota ... Yamoto

## Reference

## Vanjske veze
*
Das Schloß (film)

***Das Schloß*** () je zapadnonjemački igrani film snimljen 1968. godine u režiji Rudolfa Noeltea. Predstzavlja prvu po redu adaptaciju istoimenog nedovršenog romana Franza Kafke. Protagonist, koga tumači Maximillian Schell (koji je također napisao scenario i ko-producirao film), je čovjek imenovan za intendanta u jednom zamku, a radnja prikazuje kako se prilikom pokušaja da preuzmeu svoju dužnost suočava sa nizom apsurdnih birokratskih prepreka i potpunom ravnodušnoću ljudi oko sebe. *Das Schloß* je predstavljao jedini film u karijeri Noeltea, koji je tada uživao ugled prije svega u teatru. Kritika je prema njemu uglavnom bila ravnodušna.

Godine 1994. je Rusiji snimljen istoimeni remeka, a 1997. u Austriji istoimeni TV-film u režiji Michaela Hanekea.

## Izvori

## Vanjske veze
* 
* 
* ''Das Schloß'' in filmzentrale.com 
* ''Das Schloß'' in cinefest.de
Policajac (film, 1971)

***Policajac*** () je izraelski igrani film snimljen 1971. godine u režiji Ephraima Kishona. Po žanru je mješavina drame i komedije. Naslovni lik, koga tumači Shaike Ophir, je Avraham Azoulay, ulični pozornik u Jaffi koga pretpostavljeni nakon dvadeset godina službe, frustrirani njegovom nesposobnošću, namjeravaju prisilno penzionirati. Radnja prikazuje kako je njegova nesposobnost u stvari posljedica "mekog srca", odnosno razumijevanja za socijalne i druge nedaće zbog kojih izbjegava hapsiti prekršitelje zakona; neki od kriminalaca se na kraju odlučuju odužiti tako što će fingirati zločin koji bi njihov dobročinitelj trebao spriječiti i tako steći status heroja. *Policajac* je doživio veliki međunarodni uspjeh, te se smatra jednim od klasika izraelske kinematografije.

## Uloge
* Shaike Ophir ... Narednik Abraham Azulai
* Zaharira Harifai ... Betty Azulai
* Avner Hizkiyahu ... Kap. Lefkowitch
* Itzko Rachamimov ... Viši narednik Bejerano
* Joseph Shiloach ... Amar
* Nitza Saul ... Mimi
* Gabi Amrani ... Jemenac
* Arieh Itzhak ... Zion
* Abraham Celektar ... Cactus
* Efraim Stan ... Horovitz

## Reference

## Vanjske veze
*
The Poseidon Adventure (razvrstavanje)

***The Poseidon Adventure*** () može označavati:

*''The Poseidon Adventure'' (roman), roman američkog pisca Paula Gallicoa iz 1969. godine

::njegove istoimene filmske ekranizacije:
**[[The Poseidon Adventure]]*, američki film iz 1972. godine
*''The Poseidon Adventure'' (film, 2005), američki film iz 2005. godine

## Povezano
**[[Beyond the Poseidon Adventure]]*, američki film iz 1979. kao nastavak verzije iz 1972. godine
*''Poseidon'' (film), američki film iz 2006. godine kao treća ekranizacija romana
*''Poseidon'' (fiktivni brod), brod na kome se odvija radnja romana i filmova
Joan Jett

Small text

**Džoun Džet** engl. **Joan Jett** (rođena kao **Džoun Mari Larkin** engl. **Joan Marie Larkin**, 22. septembar 1958.) je američka rok gitaristkinja, pevačica, tekstopisac, producent i povremena glumica, najpoznatija po svom radu sa **Džoun Džet i Blekharts**, prethodi uspehu sa Odbeglima, uključujući i njihove hit pesme Cherry Bomb. Blekhartsov hit I Love Rock 'n' Roll, bio je broj 1 na Bilbordvoj listi Hot 100 od 20. marta do 1. maja, 1982. Njihovi popularni snimci su Crimson and Clover, I Hate Myself for Loving You, Do You Wanna Touch Me, Light of Day, Love Is All Around i Bad Reputation.

Džetin vokalni opseg je mecosopran. Ona ima tri albuma koji su osvojila platinu ili zlato, a bila je feministkička ikona tokom svoje karijere. Toronto san je smatra kraljicom rokenrola. Ona je takođe poznata i kao kuma panka. U Rokenrol kuću slavnih primljena je 2015. zajedno sa Blekharsima.

## Izvori
Brian Johnson

**Brajan Džonson** (engl. **Brian Johnson** *5. oktobar 1947.) je engleski pevač i tekstopisac. Od 1980. godine je pevač australijskog rok benda AC/DC, sa kojim je primljen u "Rokenrol kuću slavnih" 2003. godine.

Džonson je bio jedan od osnivača rok benda Geordie formiran u Njukaslu 1971. Posle nekoliko hit singlova, uključujući UK Top 10 "All Because of You" (1973.), bend se raspao 1978. Nakon smrti frontmena AC/DC Bona Skota 19. februara 1980. godine, Džonson je bio pozvan na audiciju za bend, u Londonu. Gitarista benda i suosnivač Angus Jang se seća: "Sećam se Bon mi je puštao Litle Ričarda, i onda mi pričao mi o tome kada je video Brajana kako peva [sa Geordie]." O toj noći Bon je govorio: "Tu je taj tip koji vrišti iz sve snage, a zatim se baca na pod. On je na podu, valja se okolo i vrišti, mislio sam da je to sjajno, a onda, povrh svega - nisi mogao dobiti bolji bis - su došli i dovukli ga nazad". Te noći se Džonsonu je dijagnostikovano pucanje slepog creva kasnije te večeri, zbog skakanja po bini. Bend se složio da Džonsonov stil pevanja, odgovara stilu AC/DC muzici. Džonsonov prvi album sa AC/DC, Back in Black, je postao drugi najprodavaniji album u svetu. Jedini prodavaniji od njega je Majkl Džeksonov Thriller.

## Rani život
Džonson je rođen u Danstonu, Tajn i Vir, Severoistočna Engleska. On je delimičnog italijanskog porekla, a najstariji je od četvoro dece. Njegov otac, Alen je bio stariji vodnik u Daramskoj lakoj artiljeriji Britanske vojske i rudar; umro je u toku AC/DC *Ballbreaker World Tour*. Džonsonova majka, Ester (rođena De Luka), bila je Italijanka iz Frascati. Kad je bio mlad, Džonson je nastupao u raznim emisijama sa izviđačima, i pojavio se u predstavi koja je emitovana na televiziji, i pridružio se lokalnom crkvenom horu.

## Vanjske veze
* AC/DC oficijelni sajt
*  na Projektu otvorenog direktorijuma

## Izvori
Fran Drescher

**Frensin Džoj „Fren“ Drešer** (engl. *Francine Joy "Fran" Drescher*;Flašing, Kvins, Njujork, Njujork, SAD, 30. septembar 1957) je američka glumica, komičarka i aktivistkinja, najpoznatija po ulozi Fren Fajn (engl.*Fran Fine*) u TV seriji „Dadilja“ (engl. *[[The Nanny (film)|The Nanny]]*).

## Reference

## Vanjske veze
*  na sajtu IMDb (engleski)
* Fren Drešer  na internet stranici „TV.com“ (engleski)
Bosnistika

**bosnistika** (njem. *Bosnistik*), u širem značenju, naučna disciplina koja s različitih motrišta (lingvističkog, arheološkog, historijskog, etnološkog, ekonomskog, političkog, kulturološkog i dr.) proučava Bosnu i Hercegovinu i njezine stanovnike. U tom značenju katkad se koriste i nazivi *bosanske studije* i *bosnologija*. U užem značenju, to je disciplina koja se bavi proučavanjem jezičke i književne produkcije na području Bosne i Hercegovine. U tom značenju poznata je i kao *bosanska* ili *bosanskohercegovačka filologija*, a s kroatistikom, montenegristikom i serbistikom čini serbokroatistiku, koja proučava srpskohrvatski jezik i književnost te pripada slavistici.

## Povezano

* bosanskohercegovačka književnost
* bosanskohercegovačka kultura
* bosanski
* bosnizam
* srpskohrvatska književnost
* srpskohrvatski jezik
* serbokroatistika
* jugoslavistika
Bjelance

**bjelance** (ijek.) ili **belance** (ek.), ili **bjelanjak** (ijek.) ili **belanjak** (ek.), zaštitna i hranidbena ovojnica oko žumanca jajeta u ptica i gmazova. Naziva se i *bjelanjak* i *bioce*. Nastaje iz slojeva sekreta prednjeg dijela kokošjeg jajovoda, a sastoji se od četiriju ovojnica. Formira se oko oplođena ili neoplođena žumanca. Po sastavu je koloidna otopina raznih bjelančevinastih spojeva, a zagrijavanjem nepovratno prelazi u kruto stanje.

## Povezano

* žumance
The Getaway (film, 1972)

***The Getaway*** () je američki akcijski film snimljen 1972. godine u režiji Sama Peckinpaha, poznat kao jedno od najuspješnijih i najuticajnijih žanrovskih ostvarenja svog vremena.

Predstavlja adaptaciju istoimenog romana Jima Thompsona. Protagonist, koga tumači Steve McQueen, je Carter "Doc" McCoy, profesionalni kriminalac koji, posredovanjem supruge Carol (koju tumači Ali McGraw), nakon neloliko godina bude uvjetno pušten iz teksaškog zatvora ali, zauzvrat, za račun korumpiranog lokalnog moćnika (čiji lik tumači Ben Johnson) mora izvesti pljačku banke. Radnja prikazuje kako ga nakon pljačke suučesnici pokušavaju likvidirati, te kako su McCoyevi sa plijenom prisiljeni bježati kako od od svojih poslodavaca, tako i od policije.

Film je nastao po zamisli Davida Fostera, McQueenovog publicista koji je smatrao kako bi upravo uloga McCoya bila idealna za njegovog klijenta, čija je karijera početkom 1970-ih bila u krizi. McQueen se sa stim složio, a projekt je prvotno bio povjeren uglednom režiseru Peteru Bogdanovichu, koji je, međutim, od njega morao odustati zbog zauzetosti sa komedijom *[[What's Up, Doc? (film)|What's Up, Doc?]]*. Režija je na kraju povjerena Peckinpahu čija je karijera tada zbog komercijalnih neuspjeha također bila u ozbiljnoj krizi, a koji je bio veliki poklonik originalnog romana i prijatelj Jima Thompsona. Sam Thompson je trebao napisati originalni scenario, ali McQueen sa njime nije bio zadovoljan; umjesto njega je angažiran mladi Walter Hill koji je iz predloška izbacio previše groteskne scene, "ublažio" protagonista i učinio ga simpatičnim te dodao konvencionalni hepi end. McGraw, koja je ulogu na kraju dobila umjesto Bogadnovicheve djevojke Cybill Shepherd, ispočetka je bila uplašena zbog angažmana, jer su i McQueen i Peckinpah uživali reputaciju "divljaka" sklonih pijančevanju na setu. Iako su obojica muškaraca na snimnaju uistinu običavali piti te se svađati, između McGraw i McQueena se odmah stvorila burna ljubavna veza, a zbog koje će ona napustiti svog muža, uticajnog hollywoodskog producenta Roberta Evansa. Film se snimao na lokacijama u Teksasu, uključujući i autentične lokacije državne kaznionice Huntsville gdje je u jednoj od scena McQueen nastupao okružen stvarnim robijašima.

*The Getaway* je postigao izuzetan komercijalan uspjeh, te je predstavljao pun pogodak kako za McQueena, koji se time ponovno potvrdio kao velika zvijezda, tako i za Peckinpaha, kome je to predstavljao najveći komercijalni uspjeh u karijeri. Hill je zahvaljujući svom scenariju postao jedna od najvažnijih ličnosti Novog Hollywooda i nekoliko godina kasnije započeo uspješnu karijeru režisera.

Godine 1994. je snimljen istoimeni remake sa Alecom Baldwinom i Kim Basinger.

## Uloge
*Steve McQueen ... Carter 'Doc' McCoy
*Ali MacGraw ... Carol Ainsley McCoy
*Ben Johnson ... Jack Beynon
*Sally Struthers ... Fran Clinton
*Al Lettieri ... Rudy Butler
*Roy Jenson ... Cully
*Richard Bright ... Lopov (varalica)
*Jack Dodson ... Harold Clinton
*Slim Pickens ... Kauboj
*Bo Hopkins ... Frank Jackson
*Dub Taylor ... Laughlin

## Reference

## Vanjske veze

*
*
*
Ervinka

**Ervinka** () je izraelska crno-bijela filmska komedija snimljena 1967. godine u režiji Ephraima Kishona. Naslovni protagonist, koga tumači Chaim Topol (koji je zajedno sa Kishonom bio jedan od ko-producenata) je mladi varalica koji se kriminalom bavi uglavnom zato što je previše lijen da za život zarađuje na pošteni način, i koji uspješno iskorištava kako porodicu i susjede, tako i nesposobnost birokrata. Radnja prikazuje kako smisli plan da na prevaru uzme veliki novac od izraelske državne lutrije, ali kako se on zakomplicira nakon što se upozna i zaljubi u policajku (koju tumači Gila Almagor).

## Uloge
*Chaim Topol ... Ervinka
*Gila Almagor ... Ruti
*Shraga Friedman ... Mr. Veinrib
*Shaike Ophir ... Policijski narednik
*Avner Hizkiyahu ... Ervinkin partner Yossi
*Edna Fliedel ... Liz, susjeda
*Yossi Banai ... Maurice, susjed
*Shaike Levi ...  Friedrich (kriminalac)
*Yisrael Poliakov ...  Leon (kriminalac)
*Gavriel Banai ...  Musa (kriminalac)
*Mosko Alkalai ... Zigler

## Vanjske veze
*
Blaumilchov kanal

***Blaumilchov kanal*** je izraelsko-američko-zapadnonjemačka filmska komedija snimljena u režiji Ephraima Kishona. Temelji se na Kishonovom istoimenom skeču, inspiriranom autorovim iskustvima sa građevinskim radovima koji su izazivali nesnosnu buku. Naslovni protagonist je duševni bolesnik koji je pobjegao iz bolnice te krenuo kopati kanal u najprometnijoj ulici Tel Aviva. Radnja prikazuje kako gradske vlasti u "igri pokvarenih telefona" između različitih resora postaju uvjerene da je riječ o stvarnom građevinskom projektu te Blaumlichu u pomoć šalju opremu i desetine radnika, ignorirajući žalbe građana zbog buke i prometnog kolapsa, a što na kraju dovede do gotovo apokaliptičkih posljedica. Za potrebe filma su neke od najprometnijih ulica Tel Aviva rekonstruirane u studiju, a što je *Blaumilchov kanal* učinilo jednim od dotada najskupljih ostvarenja izraelske kinematografije.

## Uloge
*Bomba Tzur ... Blaumilch
*Nissim Azikri ... Yehezkel Ziegler
*Shraga Friedman ... Dr. Avigdor Kooiybishevsky
*Gideon Singer ... Šef policije Akiva Levkowicz
*Shaike Ophir ... policajac
*Mosko Alkalai ... Zelig Schultheiss
*Reuven Bar-Yotam ... Predradnik

## Vanjske veze
* Der Blaumilchkanal - Informationen auf EphraimKishon.de
*
Buio in sala

***Buio in sala*** () je italijanska kratka crno-bijela filmska komedija snimljena 1950. u režiji Dina Risija. Radnja se događa u Milanu i prati muškarca koji kupuje kino-ulaznicu te prati kako on, zajedno sa još nekoliko gledatelja, gleda vestern film i dobro se zabavlja prije nego što će izaći na ulicu i suočiti se sa stvarnošću grada gdje još uvijek postoje tragovi bombardiranja u Drugom svjetskom ratu.

## Literatura
* Valerio Caprara, *Dino Risi: maître de la comédie italienne*; avec la collaboration de Fabrizio Corallo, Rome: Gremese, 1993, p.&nbsp;163,  (Google libri)
* Paolo D'Agostini, Dino Risi inedito e la Milano del dopoguerra , *[[La Repubblica (quotidiano)|La Repubblica]]* del 23 luglio 2012, suppl. Trovacinema

## Vanjske veze
* 
* 
*
Železnička stanica Leskovac

**Železnička stanica Leskovac** je jedna od stanica pruzi Nip-Preševo- Nalazi se u naselju Leskovac u gradu Leskovcu. Pruga se nastavlja ka Đorđevu u jednom i Vinarcima u drugom smeru. Železnička stanica Leskovac sastoji se iz 5 koloseka.

## Povezano
* Železnice Srbije
* Srbija kargo
* Srbija voz

## Vanjske veze
* Red vožnje
Il segno di Venere

***Il segno di Venus*** () je italijanska crno-bijela filmska komedija snimljena 1955. godine u režiji Dina Risija. Protagonistice, čiji likove tumače Sophia Loren i Franca Valeri (koja je također sudjelovala u pisanju scenarija), su Agnese i Cesira, dvije rođake koje dijele stan u Rim. Radnja prikazuje kako neugledna Cesira pokušava po svaku cijenu pronaći muža, dijelom frustirana time što zanosna Agnese bez ikakvih problema privlači pažnju muškaraca. *Il segno di Venus*, koji se odlikovao za žanr neobično tužnom završnicom, se ponekad navodi kao jedno od ostvarenja koje je označilo odmak italijanske kinematografije od dotada dominantnog neorealizma.

## Uloge

* Franca Valeri - Cesira
* Sophia Loren - Agnese Tirabassi
* Vittorio De Sica - Alessio Spano
* Peppino De Filippo - Mario
* Alberto Sordi - Romolo Proietti
* Raf Vallone - Ignazio Bolognini
* Virgilio Riento - Padre di Agnese
* Tina Pica - Zia Tina
* Lina Gennari - Signora Pina
* Eloisa Cianni - Daisy
* Leopoldo Trieste - Pittore
* Maurizio Arena - Maurice
* Franco Fantasia - Dottore
* Marcella Rovena - Elvira
* Mario Meniconi - Vigile Urbano
* Furio Meniconi - Proprietario della trattoria
* Anita Durante - Madre di Romolo

## Vanjske veze
*
*
*
Poveri ma belli

***Poveri ma belli*** () je italijanska crno-bijela filmska komedija snimljena u režiji Dina Risija i premijerno prikazana početkom 1957. godine. Protagonisti, koje tumače Renato Salvatori i Maurizio Arena su Salvatore i Romolo, dva mladića, susjeda i najbolja prijatelja koji se zaljube u istu djevojku, Giovannu (čiji lik tumači Marisa Allasio), koja flertuje sa obojicom. Radnja prikazuje kako njihove međusobne nesuglasice rješavaju njihove sestre za koje se obojice zaruče. Iste je godine snimljen nastavak pod naslovom  *[[Belle ma povere]]*, a godine 1958. još jedan pod naslovom *[[Poveri milionari]]*.

## Uloga
*Marisa Allasio: Giovanna
*Maurizio Arena: Romolo
*Renato Salvatori: Salvatore
*Lorella De Luca: Marisa
*Alessandra Panaro: Anna Maria
*Memmo Carotenuto: Alvaro
*Mario Carotenuto: Stric Mario
*Virgilio Riento: Giovannin otac
*Ettore Manni: Ugo
*Rossella Como: Ugova trenutna djevojka
*Aldo Valletti
*Nino Vingelli
*Erminio Spalla

## Vanjske veze

* 
* 
*
Maler (priča)

**Maler** je kratka pripovijetka Stevana Sremca iz 1905. Pripovjetka nosi podnaslov "Slika iz Beograda prilikom popisa ljudstva i stoke". 

Sremac u njoj na humorističan i realističan način, vjerojatno kao i kod ostalih njegovih pripovjetki također prema stvarnom događaju tj. zgodi za koju je čuo, opisuje pokušaj jedne kućanice da popisivaču stanovništva slatkorječivo "uvali" za ženu svoju gošću, *frajla Emiliju*, vjerojatno usidjelicu.

Pripovijetka je dobar primjer Sremčava "vatrometa" stranih riječi, osobito germanizama, kojima je pokušavao postiči komičnost i realističnost dijaloga svojih likova, nerjetko u tome i pretjerujući do te mjere da je njegova djela, osobito danas, u pravilu nemoguće čitati bez stalnog konzultiranja rječnika, dodanog u kasnijim izdanjima na kraju djela, što donekle otežava njihovo pravo doživljavanje.
 
## Literatura
*D(imitrije). Vučenov: Stevan Sremac, u: Sremac: Izabrane pripovijetke, Zagreb-Beograd, 1949., str. 207-216
Marijan Vajda (režiser)

**Marijan Vajda** (Zagreb, 1920 - München, 1997) bio je hrvatski i jugoslavenski filmski režiser. Karijeru je počeo nakon studija na Zagrebačkom sveučilištu koje je prekinuo Drugi svjetski rat. Po njegovom završetku se preselio u Beograd gdje je počeo raditi za vojni studio Zastava film. Pažnju je privukao populističkim komedijama 1960-ih, ali mu je najpoznatija od njih, *[[Šeki snima, pazi se]]* iz 1962. godine, u kojoj je nastojao za tadašnju Jugoslaviju atipičan način iskoristiti fenomen celebrityja, zapečatio karijeru. Zbog izuzetno loših kritika je izbačen iz Saveza režisera Jugoslavije. Početkom 1970-ih se s obitelji preselio u Austriju gdje je 1970-ih pod pseudonimom Mario d'Alcala snimio nekoliko eksploatacijskih filmova.

## Vanjske veze
* [[Nenad Polimac]: Čudnovati slučaj jugoslavenskog Eda Wooda] // Gordogan, 2009, № 15/18, s. 138—153.
*
Maler

**Maler** se može odnositi na:

*kolokvijalni izraz za lošu sreću (peh, baksuz)
*''Maler'' (priča), priča srpskog pisca Stevana Sremca

## Ličnosti
Ličnosti sa imenom **Maler**:
*Hans Maler zu Schwaz (1480/1488–1526/1529), njemački slikar
*Maler Müller (1749–1825), njemački pisac i slikar

Ličnosti sa prezimenonm **Maler**:
*Eva Maler (1988), njemačka dramatičarka
*Jim Maler (1958), američki bejzbolaš
*Katarzyna Maler, poljska historičarka
*Teoberto Maler (1842–1917), njemački arheolog

## Povezano
*Mahler
Liver-Eating Johnson

**John "Liver-Eating" Johnson** (doslovno: John "Jetrožder" Johnson; 1. jul 1824. - 21. januar 1900) bio je američki pustolov, koji se smatra jednim od najpoznatijih gorštaka, odnosno "planinskih ljudi" koji su se bavili lovom na krzno u Stjenovitim planinama u doba Divljeg zapada. 

Johnson, koji je bio rodom iz New Jerseya, se kao adolescent priključio američkoj ratnoj mornarici i sudjelovao u meksičko-američkom ratu. Za vrijeme njegovog trajanja je dezertirao, suočen sa disciplinskim postupkom zbog sukoba sa pretpostavljenim. Johnson je nakon toga pokušao okušati sreću loveći životinje u Stjenjaku i prodajući njihovo krzno. Johnson je, prema svjedočenju suvremenika, imponirao svojom visinom, mišićima i fizičkom snagom.

Prema legendi, Johnson je tamo za ženu Indijanku iz plemena Flathead. Nju je 1847. ubio ratnik suparničkog plemena Crow. Johnson se zarekao na osvetu i krenuo ubijati svakog Crow Indijanca koga bi našao, a nakon toga jeo njihovu jetru (za koju su Crow vjerovali da im je važna u zagrobnom životu. Prema nekim navodima, Johnson je ubio preko 300 Crowa te postao predmet straha među indijanskim plemenima, a čemu je dosta pridonio i njegov spektakularni bijeg iz logora Blackfoota, koji su ga bili nakratko zarobili i namjeravali predati Crowovima. Na kraju su se Johnson i pleme Crow ne samo pomirili, nego i ceremonijalno zbratimili. 

Sredinom 1860-ih se nakratko priključio američkoj vojsci te služio u indijanskim ratovima, a 1880-ih neko vrijeme služio kao šerif u nekoliko gradova Montane. Umro je u staračkom domu za vojne veterane.

Johnson je postao predmetom brojnih legendi, kao i zanimanja historičara. Godine 1972. je poslužio kao predložak za protagonista filma *[[Jeremiah Johnson]]* gdje je njegov lik tumačio Robert Redford.

## Vanjske veze
* 
* http://www.johnlivereatingjohnston.com/
L'amore in città

***L'amore in città*** () je italijanski crno-bijeli omnibus film snimljen 1953. godine u režiji Michelangela Antonionija, Federica Fellinija, Alberta Lattuade, Carla Lizzanija, Francesca Masselija, Dina Risija i Cesarea Zavattinija. Nastao je po Zavattinijevoj ideji i sastoji se od šest vinjeta koje za okvirnu temu imaju različite aspekte ljubavi u italijanskom društvu. One se, međutim, značajno razlikuju po žanru i tonu, te je upravo žanrovska i stilska neujednačenost izazvala loše kritike; danas je zanimljiva prije svega historičarima koji se bave karijerama nekih od autora.

## Epizode
**Amore che si paga* (); rež. Carlo Lizzani; dokumentarni prikaz prostucije u Rimu; 
**Tentato suicidio* (); rež. Michelangelo Antonioni; razgovori sa mladima koji su pokušali samoubistvo
**Paradiso per tre ore*(); rež. di Dino Risi; prikaz plesne sale; 
**Agenzia matrimoniale* (; rež. Federico Fellini; scenario: Fellini i Tullio Pinelli, prikaz rada agencije za bračno posredvanje; 
**Storia di Caterina* (); rež. Francesco Maselli i Cesare Zavattini, priča o majci koja napusti dijete ali se sljedeći dan pokaje; 
**Gli italiani si voltano* (); rež.  Alberto Lattuada, prikaz muškaraca koji na ulici bulje u lijepe djevojke.

## Vanjske veze
*
Vacanze col gangster

***Vacanze col gangster*** () je italijanski crno-bijeli igrani film snimljen u režiji Dina Risija, kome je to bio cjelovečernji debi, i premijerno prikazan 1952. godine. Protagonisti su grupa dječaka koja doznaju kako je jedan čovjek nedužan završio u zatvoru, te ga odlučuju osloboditi. Vođu dječaka tumači mladi Mario Girotti, kome je to bila prva uloga, a koji će kasnije steći svjetsku slavu pod pseudonimom Terence Hill. Film je također bio i prvi naslov u producentskoj karijeri Marija Cecchija Gorija, koji će kasnije postati važno ime italijanske kinematografije.

## Uloge
* Marc Lawrence: Jack Mariotti 
* Giovanna Pala: Amelia 
* Mario Girotti: Gianni
* Lamberto Maggiorani: Galeotto N. 5823
* Silvio Bagolini
* Carlo Pedersoli
* Dina Perbelini

## Vanjske veze
* 
*
*
Osvajači

**Osvajači** je jugoslovenska i srpska hard rok i hevi metal grupa, osnovana u Kragujevcu 1990. godine.

## Historija
Grupu su 1990. godine osnovali pevač Zvonko Pantović Čipi, gitarista Dragan Urošević, klavijaturista Nebojša Jakovljević, bas-gitarista Saša Popović i bubnjar Miša Raca. U rad benda bio je uključen i basista Dejan Dačović, kao i klavijaturista Laza Ristovski koji je bio zadužen za produkciju, ali je povremeno i nastupao sa Osvajačima. Na svoja prva dva albuma, Krv i led (objavljenom 1990. godine) i Sam (objavljenom 1995. godine), predstavili su se glam metal zvukom, a najveći uspeh su doživele njihove balade *Možda nebo zna* i *S kim čekaš dan*. Posle objavljivanja kopilacije The Best Of 1997. godine Osvajači su prestali sa radom. Miša Raca se povukao iz muzike zbog problema sa drogom. Posle snimanja pesme *Vino crveno* sa grupom **Prvi Čin**, Pantović je osnovao bend Osvajači Ol Stars kome se ubrzo priključio i Jakovljević.

Osvajači su nastavili rad 1999. u novoj postavi, koju su, pored Uroševića i Popovića (koji je u ovoj postavi Osvajača svirao ritam gitaru), činili pevač Nenad Jovanović, basista Saša Marković i bubnjar Nenad Branković. Posle objavljivanja promo singla sa pesmama Samo ti i Minut ćutanja, Osvjači su snimili album Vrelina, na kome se nalazi i obrada pesme Rainbow Eyes grupe Reinbou (u prepevu nazvana Tragovi). Osvajači su se ponovo raspali već iste, 2000. godine, a Jovanović se 2003. godine priključio hard rok grupi Stratus.

2005. godine Pantović i Urošević su ponovo okupili Osvajače. Pored još jednog prvobitnog člana Osvajača, klavijaturiste Nebojše Jakovljevića, ostali članovi grupe su Mikica Zdravković i Dejan Nikolić.

Danas grupu Osvajači čine:
* Zvonko Pantović - vokal
* Bane Jelić - gitara
* Nebojša Jakovljević - klavijature
* Nenad Branković - bubnjevi
* Dejan Pejović - bas-gitara

## Diskografija

### Studijski albumi
# 1990. Krv i led (PGP RTB)
# 1995. Sam (PGP RTS)
# 1999. Vino crveno (Grand produkcija)
# 2000. Nevera (Grand produkcija)
# 2015. Na mene je red (Grand produkcija)

### Kompilacije
* 1996. The Best Of (Tejk It Or Liv It)

## Vanjske veze
* Osvajači (discogs.com)
* Osvajači (metal-archives.com)
Sam (album)

**Sam** je drugi studijski album hevi metal grupe Osvajači. Izdan je 1995. godine.

## Lista pesama
Sve pesme napisali su Zvonko Pantović (tekstovi) i Dragan Urošević (muzika).
#"Duša kad izneveri" – 3:47
#"Kad me ostave svi" – 3:41
#"Zla noć" – 4:03
#"S kim čekaš dan" – 4:18
#"Maska" - 4:07
#"Tiha predaja" – 3:10
#"Vreme za ludake" – 3:20
#"Iz sve snage" – 3:24
#"Pesma za kraj" – 3:41
## Članovi
*Zvonko Pantović - vokal
*Dragan Urošević - gitara
*Nebojša Jakovljević - klavijature
*Saša Popović - bas
*Miša Raca - bubnjevi

### Gosti
*Laza Ristovski - klavijature
*Jelisaveta Stamenković - prateći vokal
*Ana Spasić - prateći vokal
*Mijo Babalj - vokal

## Reference
Jeremiah Johnson

***Jeremiah Johnson*** je američki vestern film snimljen 1972. godine u režiji Sydneya Pollacka. Temelji se na romanu *The Mountain Man* Vardisa Fishera, kao i biografskoj knjizi Raymonda W. Thorpa i Roberta Bunkera, posvećenoj znamenitom gorštaku Liver-Eating Johnsonu. Naslovni protagonist, čiji lik tumači Robert Redford je bivši američki vojnik koji nakon službe u meksičko-američkom ratu odlazi u teško pristupačne i tada neistražene Stjenovite planine kako bi okušao sreću kao usamljeni lovac i trgovac krznom. Radnja prati kako se nakon početnog nesnalaženja skrasi u planinama, postaje vješt lovac, te čak stiče i vlastitu porodicu, ali kako će je izgubiti u sukobu sa Crow Indijancima protiv kojih će sam krenuti u višegodišnji krvavi osvetnički pohod.

Scenario za film je napisao mladi, ali tada već ugledni John Milius, a originalno je bilo zamišljeno da naslovnu ulogu tumači Clint Eastwood, a režira Sam Peckinpah. Međutim, ispostavilo se da se Peckinpah i Eastwood ne slažu, te je, nakon što je Eastwood krenuo raditi na *[[Dirty Harry (film)|Prljavom Harryju]]*  uloga povjerena Redfordu, koji je tada bio na vrhnucu popularnosti. On je, pak, studio uspio uvjeriti ne samo da angažiraju Pollacka, sa kojim je bio radio u *[[This Property Is Condemned]]*, nego i da, umjesto studija, koriste autentične planinske lokacije u državi Utah, odakle je rodom bila njegova supruga, i koju je prihvatio kao vlastiti dom. Iako su snimanje obilježile vremenske neprilike i neočekivano velika količina snijega, Redford i Pollack su uspjeli film dovršiti u roku i okviru predviđenog budžetu.

Nakon što je premijerno prikazan na Kanskom festivalu, prilikom komercijalne distribucije je doživio veliki uspjeh, te postao sedmi najgledaniji film godine u američkim kino-dvoranama. To se često tumačilo time da je *Jeremiah Johnson* inzistirao na naturalističkom prikazu svakodnevnice Divljeg Zapada, koje je prikazano kao mjesto velike prirodne ljepote, ali i izuzetnih opasnosti i životnih poteškoća. Film se osim trendova karakterističnih za tada popularni revizionistički vestern naslanjao i na tada sve jači trend ekološki angažiranih hollywoodskih ostvarenja, prije svega kroz prikaz netaknute američke divljine u kojoj nasilje i sukobi dolaze kao posljedica dolaska moderne civilizacije. *Jeremiah Johnson* se često navodi kao jedno od najboljih ostvarenja svog vremena, odnosno u Redfordovoj i Pollackovoj karijeri.

## Uloge
* Robert Redford ... Jeremiah Johnson
* Will Geer ... Bear Claw Chris Lapp
* Stefan Gierasch ... Del Gue
* Delle Bolton ... Swan
* Josh Albee ... Caleb
* Joaquín Martínez ... Paints His Shirt Red
* Allyn Ann McLerie ... Luda žena
* Paul Benedict ... Velečasni Lindquist
* Jack Colvin ... Poručnik Mulvey
* Matt Clark ... Qualen
* Richard Angarola ... Poglavica Dva Jezika Lebreaux
* Charles Tyner ... Robidoux

## Izvori

## Vanjske veze
* 
* 
* 
*
Jeremiah Johnson (razvrstavanje)

**[[Jeremiah Johnson]]** je američki vestern film iz 1972. godine. Također može označavati i ličnosti sa istim imenom:

*Liver-Eating Johnson, gorštak iz doba Divljeg Zapada, na kome se temelji protagonist filma;
*Jeremiah Johnson ili Nullsleep (r. 1980), američki elektronski muzičar
*Jeremiah Johnson (blues muzičar) (r. 1972), američki blues muzičar
*Jeremiah Johnson (American football) (r. 1987), igrač američkog fudbala